**Úradná správa č. 33 z 18.05.2023**

**Správy KR**

1. **Ospravedlnenia:** Július Tokár - 26.05.2023, Matúš Fortuňak - 20.-21.05.2023, Filip Takáč - 17.05.2023, Dušan Ondrášek - 20.05.2023, Jaroslav Eduard Hric - 21.05.2023

2. **Licenčný seminár pre delegátov zväzu** – **Licencia "A" / "P"** sa bude konať **30.06.2023** **(piatok)** v Penzióne Motýľ, Liptovská Teplá č. 442. Záujemcovia o získanie, resp. predĺženie licencie "A", resp. o predĺženie licencie "P" sa môžu prihlasovať u p. Pavla Páchnika - sekretára KD SFZ, zaslaním prihlášky na emailovú adresu pavol.pachnik@futbalsfz.sk. Uzávierka prihlášok je **31.05.2023**.

Súčasne so zaslaním prihlášky je záujemcapovinný uskutočniť úhradu **účastníckeho poplatku vo výške 100 € za licenciu "A", resp. 250 € za licenciu "P"** na účet KD SFZ: **IBAN SK03 8330 0000 0025 0186 1190 (**do poznámky je **potrebné uviesť svoje meno a priezvisko)**. Všetky potrebné tlačivá (prihláška, lekárska prehliadka) sú dostupné na stránke [www.futbalsfz.sk](http://www.futbalsfz.sk/), v sekcii SFZ / komisie a iné orgány / odborné komisie SFZ / komisia delegátov SFZ. Noví záujemcovia musia na seminár priniesť "Prehlásenie o bezúhonnosti", "Potvrdenie o zdravotnom stave" a "kópiu dokladu najvyššie dosiahnutého vzdelania" (vyžaduje sa minimálne maturitné vysvedčenie). Po uzávierke prihlášok budú prihláseným uchádzačom emailovou poštou zaslané študijné materiály, potrebné pre diaľkovú (dištančnú) formu vzdelávania. Komunikácia s prihlásenými uchádzačmi bude prebiehať výhradne **elektronicky** (vyžaduje sa plne funkčná emailová schránka), preto je nevyhnutné do prihlášky uviesť správnu a čitateľnú emailovú adresu. Zaslaním prihlášky a zaplatením účastníckeho poplatku sa považuje účasť prihláseného uchádzača na seminári za záväznú (bez možnosti vrátenia poplatku aj v prípade, ak sa uchádzač na seminár nedostaví).

3. KR berie na vedomie **pochvalu** :

- od FK Slovan Brehov na výkon **R Ján Pongó, Jaroslav Eduard Hric a DZ Ján Šimko** v stretnutí FK Slovan Brehov - OŠK Zemplínske Hradište,

- od TJ Tokaj Slovenské Nové Mesto na výkon **R Dušana Ondrášeka, Stanislava Hanka a DZ Jána Illéša** v stretnutí TJ Tokaj Slovenské Nové Mesto - TJ ŠM Streda nad Bodrogom

**Správy ŠTK**

1. ŠTK schvaľuje **zmeny termínov a miest konania stretnutí** po vzájomnej dohode:

- 13. kolo V. liga U19 **FK Veľaty - TJ TISA Trakany** 27.05.2023 o 11:00 hod.

- 17. kolo IV. liga U13 sk. B **TJ Tokaj Slovenské Nové Mesto – TJ Slavoj Kráľovský Chlmec** 19.05.2023 o 16:00 hod., Kráľovský Chlmec 5 €

- 17. kolo IV. liga U13 sk. B **TJ TISA Trakany – TJ ŠM Streda nad Bodrogom** 31.05.2023 o 17:00 hod., Streda nad Bodrogom 10 €

- 18. kolo Prípravka U11 sk. A **OZ TJ Milhostov - Sečovské Sov(ičk)y** 31.05.2023 o 17:00 hod.

- 9. kolo Prípravka U11 sk. B **ŠK Kuzmice – FK Tatran Úpor** 20.05.2023 o 17:00 hod., Kuzmice 10 €

2. ŠTK kontumuje stretnutie 18. kola VII. ligy ObFZ Trebišov **FK TJ Lokomotíva ŠM Michaľany - OŠK Veľký Horeš 3:0 K**, pokles hráčov družstva H pod sedem, výsledok (7:0) ostáva v platnosti. Do pozornosti DK.

3. ŠTK pripomína FK, že **z každého súťažného stretnutia dospelých musí byť natočený videozáznam**, ktorý má byť: - nestrihaný a **neprerušovaný**, - ideálne aj s trvalým údajom prebiehania času, - nahrávaný od začiatku do konca hry **až po odchod aktérov stretnutia do kabín**, - vyhotovený **z optimálneho miesta** a v požadovanej kvalite – v natáčaní nemajú brániť žiadne prekážky (budovy, stĺpy, iné predmety), - nahratý na úložisko SFZ do najbližšej **stredy 12:00 hod.** po odohraní stretnutia

4. ŠTK žiada všetky FK, v ktorých nastali zmeny štatutárov, funkcionárov, prípadne iné organizačné zmeny, aby tieto zmeny zaevidovali v ISSF. ŠTK zároveň upozorňuje kluby na **zaregistrovanie zodpovedných funkcionárov v ISSF** (klubový ISSF manažér zaregistruje trénera, vedúceho mužstva, lekára, atď. - tieto osoby musia žiadosť schváliť).

5. ŠTK ObFZ vyzýva funkcionárov FK a členov odborných komisií ObFZ k spolupráci pri príprave nového **Rozpisu súťaží ObFZ Trebišov 2023/24**. ŠTK touto cestou žiada o zaslanie pripomienok, námetov a doplnkov za účelom kvalitatívneho zlepšenia jeho textovej časti na mailovú adresu : predsedu ŠTK andrej.kosco@gmail.com , člena ŠTK Jakuba Székelyho szekelyjakub@gmail.com a sekretára ObFZ obfztv@futbalsfz.sk .

6. ŠTK upozorňuje futbalové kluby ObFZ na skutočnosť, že pri majstrovských stretnutiach vo všetkých kategóriách je povinnosťou domáceho FK zabezpečiť zdravotnícku službu v zmysle SP čl. 56 písmeno g. Nedodržanie tohto ustanovenia má za následok disciplinárne opatrenie. Vo všetkých súťažiach je domáci FK povinný **zabezpečiť kvalifikovanú zdravotnú službu v zmysle Zákona č.1/2014**.

*Proti rozhodnutiam ŠTK je možné sa odvolať podľa SP čl. 87/1 do 14 dní.*

**Správy DK**

**2022/23-097** DK trestá na podnet ŠTK ObFZ TV FK V. Horeš finančnou pokutou 50 € + poplatok 10 € (rozpis ObFZ TV A6i , Michaľany - V. Horeš),

**2022/23-098** DK trestá FK Plechotice finančnou pokutou 40 € + poplatok 10 € (Rozpis ObFZ Trebišov A6n2),

*Odvolanie proti rozhodnutiu komisie (okrem rozhodnutí podľa čl. 37/3,5 alebo 8 DP) sa podáva na Disciplinárnu komisiu ObFZ v lehote do 7 dní odo dňa oznámenia rozhodnutia disciplinárnej komisie (čl.84 ods.1 DP).*

**Správy sekretariátu**

Sekretariát oznamuje upozorňuje futbalové kluby na možnosť čerpania **kreditov cez e-shop** SFZ do 30.11.2023.